il-Professur Patrick Schembri jispjega kif mir-riċerka li qed jagħmel mal-kosta Maltija qiegħed bil-mod jiskropri provi dwar maltempati kbar li seħħew fil-gżejjer Maltin eluf ta' snin ilu. L-artiklu ma jidhirx sħiħ online. Online issibu artiklu fil-qosor intitolat Din ir-riċerka hi iffinanzjata mill-European Research Council u fiha qed jieħdu sehem tijm internazzjonali mill-Irlanda (Queen's University Belfast), mir-Renju Unit (University of Cambridge) u Malta (Universita' ta' Malta, Sopratendenza tal-Wirt Kulturali u Heritage Malta). Il-proġett ta' studju hu mifrux fuq ħames snin u huwa imsejjaħ Fir-rapport tagħha l-ġurnalista tat-Times Sarah Carabott tgħid dawn il-preċiżi kelmiet : It-Times tirrapport ukoll il-veduti tal-Korporazzjoni Enemalta u tal-Korporazzjoni għas-Servizzi tal-Ilma. Kelliema għal dawn il-Korporazzjonijiet qalu li l-faċilitajiet in kwistjoni (power station u impjanti tar-reverse osmosis) huma safe. Ġew diżinjati b'mod li jilqgħu anke' għal l-iktar maltempata qalila, qalu. Ma nafx jekk tiftakrux x'ġara f'Fukushima, l-Ġappun nhar il-11 ta' Marzu 2011. Il-bini tal-impjant nuklejari kien b'saħħtu, iddiżinjat għal kontra t-terrimoti. Fil-fatt il-bini ma ġarrabx l-anqas ġirfa bħala riżultat tat-terrimot. Imma mbagħad tħarbat bil-mewġ għoli li ġie iġġenerat bit-tsunami sussegwenti. Il-ġeologu Ġappuniż Masanobu Shishikura nhar il-11 t'April 2011 kien rappurtat mill-ġurnal Taljan li kien ippreveda dan it-tsunami a bażi ta' oħrajn li seħħew mijjiet ta' snin ilu bejn 500 u 800 sena ilu. Dan ifisser illi l-maltempati qliel li seħħew fuq Malta eluf ta' snin ilu u li dwarhom qed jitkellem il-Professur Schembri m'hemm xejn li jżomm milli jerġgħu jseħħu. Ovvjament tajjeb li l-Korporazzjonijiet jgħidulna kemm aħna ippreparati. Imma probabbilment li m'aħna ippreparati xejn għal diżastru naturali li s'issa m'għandna l-ebda ideja dwar il-qilla tiegħu meta seħħ eluf ta' snin ilu.